Tomáš Mikúš

Tomáš Mikúš (s. 1. heinäkuuta 1993 Skalica, Slovakia) on slovakialainen jääkiekkoilija. Hän on pelipaikaltaan oikea laitahyökkääjä, mutta pystyy pelaamaan myös keskushyökkääjänä.

Ura
Seuraura
Mikúš on HK 36 Skalican kasvatti. Hän kuului kaudella 2010–2011 seuran U20-junioreiden kapteenistoon ja oli tehoilla 21+25=46 Skalican toiseksi paras pistemies Vladimír Lantošin jälkeen. Mikúš sijoittui koko sarjan pistepörssissä kahdeksanneksi. Hän debytoi samalla kaudella myös 17-vuotiaana Skalican Exraliga-joukkueessa, jossa Mikúš pelasi kahdeksan runkosarja- ja viisi playoff-ottelua tehopistein 2+4=6.

Spartak Moskova varasi Mikúšin 37. pelaajana KHL:n varaustilaisuudessa 2011. Kauden 2011–2012 hän pelasi noin puoliksi Skalican Extraliga-joukkueessa ja puoliksi U20-junioreissa. Mikúš voitti Skalican U20-joukkueen sisäisen piste- ja maalipörssin tehoilla 24+23=47, joilla hän sijoittui koko Slovakian A-junioriliigan maalipörssissä neljänneksi ja jakoi pistepörssin viidennen sijan MHk 32 Liptovský Mikulášin Jakub Matějkan kanssa.  Extraligassa Mikúš pelasi kauden aikana Skalican ja Slovakian alle 20-vuotiaiden maajoukkueen riveissä yhteensä 32 runkosarjaottelua tehopistein 3+3=6 ja viisi playoff-ottelua tehden kaksi maalia.

Mikúšin KHL-ura ei alkanut hänet varanneessa Spartak Moskovassa, vaan hänen kotimaassaan laajennusjoukkue HC Slovan Bratislavan paidassa kaudella 2012–2013. Mikúšin tulokaskausi toi 34 runkosarja- ja kolmessa playoff-ottelussa tehot 3+4=7. Hän pelasi kauden aikana myös kolme ottelua lainalla Skalicassa. Kesken kauden 2013–2014 Mikúš palasi kuitenkin loppukaudeksi takaisin kasvattajaseuraansa pelattuuaan KHL:ssä 30 runkosarjaottelua tehopistein 1+1=2.

Kaudeksi 2014–2015 Mikúš siirtyi vuoden mittaisella sopimuksella Mestis-joukkue Kajaanin Hokkiin. Hän oli joukkueen paras pistemies ja maalintekijä tehoilla 23+18=41. Mikúš sijoittui Mestiksen maalipörssissä toiseksi edellään vain KooKoon Teemu Rinkinen. Hän voitti myös koko sarjan ylivoimamaalipörssin 13 osumallaan.

Kaudeksi 2015–2016 Mikúš siirtyi vuoden mittaisella sopimuksella Tšekin Extraligan HC Olomouciin.

Maajoukkueura
Mikúš pelasi alle 20-vuotiaiden MM-kilpailuissa vuosina 2013, jolloin hän toimi Slovakian varakapteenina ja palkittiin joukkueen top-3-pelaajana. Mikúš pelasi myös alle 18-vuotiaiden MM-kilpailuissa vuonna 2011, joissa hän toimi myös joukkueensa varakapteenina. 

Muuta
Mikúšin isoveli Juraj on myös jääkiekkoilija. Hän on pelannut miesten MM-tasolla ja kuului mm. Slovakian MM-hopeaa voittaneeseen joukkueeseen vuonna 2012.

Tilastot
 2010–2011  HK 36 Skalica  SloEL  8  2  4  6  4  5  0  0  0  0  U18  6  1  0  1  4 2011–2012  Slovakia U20  Slovakia I  4  0  3  3  4  –  –  –  –  –   Slovakia U20  SloEL  2  0  0  0  0  –  –  –  –  –   HK 36 Skalica  SloEL  30  3  3  6  4  5  2  0  2  37 2012–2013  HK 36 Skalica  SloEL  3  1  1  2  6  –  –  –  –  –  JMM  6  2  2  4  4   HC Slovan Bratislava  KHL  34  3  4  7  4  3  0  0  0  0 2013–2014  HC Slovan Bratislava  KHL  30  1  1  2  18  –  –  –  –  –   HK 36 Skalica  SloEL  7  1  1  2  4  5  1  0  1  6 2014–2015  Hokki  Mestis  46  23  18  41  20  5  1  1  2  0 2015–2016  HC Olomouc  ČEL  52  11  5  16  24  5  0  0  0  18 2016–2017  HC Olomouc  ČEL  39  2  5  7  16  –  –  –  –  – 2017–2018  HK Nitra  SloEL  38  23  9  32  59  8  4  3  7  6 2018–2019  HC Karlovy Vary  ČEL  50  8  12  20  12  –  –  –  –  – 2019–2020  HC Karlovy Vary  ČEL  51  8  16  24  12  2  0  0  0  0 2020–2021  HC Karlovy Vary  ČEL  49  6  11  17  18  4  0  0  0  2 2021–2022  Berani Zlín  ČEL  20  4  13  17  2  –  –  –  –  –   HC Karlovy Vary  ČEL  35  6  18  24  10  2  0  0  0  0 6 kautta  yhteensä  ČEL  296  45  80  125  94  13  0  0  0  20 5 kautta  yhteensä  SloEL  88  30  18  48  77  23  7  3  10  49 2 kautta  yhteensä  KHL  64  4  5  9  22  3  0  0  0  0

Lähteet

Viitteet

Luokka:Slovakialaiset jääkiekkoilijat
Luokka:Vuonna 1993 syntyneet
Luokka:Elävät henkilöt